CASC Caj Chon

Caj Chon je rodina čínskych vojenských bezpilotných lietadiel, ktoré vyvíja štátna spoločnosť China Aerospace Science and Technology Company. Tieto bezposádkové vzdušné prostriedky dokážu plniť celú škálu rôznych úloh, vrátane prieskumu, hliadkovania, koordinácie vojenských jednotiek na bojisku a ničenia pozemných cieľov.

Caj Chon znamená v preklade do slovenčiny „dúha“, preto sú na Západe tieto lietadlá označované ako Rainbow (niekedy skratkou CH - z prepisu Cai Hong).

Caj Chon 1 (CH-1) 
Caj Chon 1 (CH-1) je taktické bezposádkové lietadlo s turbovrtuľovým pohonom. Jeho vývoj začal v roku 2000 a ako už naznačuje číslo "1" bolo prvým z rodiny Caj Chon. Je určené na hliadkovanie v pohraničných oblastiach, prieskum a získavanie údajov pre korekciu delostreleckej paľby. Dokáže lietať autonómne a poskytovať informácie pozemnej stanici v reálnom čase.

V prednej časti trupu štvorcového tvaru sa nachádza komunikačný a navigačný systém. Palivová nádrž s motorom a dvojlistovou vrtuľou sú umiestnené vzadu. Caj Chon 1 je hornoplošník s rozpätím krídel . Z krídel vystupujú dva nosníky, ktoré majú na konci dve zvislé chvostové plochy. Sú spojené vodorovnou plochou, ktorá slúži ako horizontálny stabilizátor. Lietadlo štartuje z mobilnej odpaľovacej rampy pomocou raketového motora. Pristátie sa uskutočňuje pomocou padáku.

Počas misií Caj Chon 1 zvyčajne lieta vo výške . Lietadlo vydrží vo vzduchu maximálne 6 hodín a jeho akčný rádius je . Jeho senzorové vybavenie pozostáva z TV a infračervenej kamery.

Špecifikácie

Technické údaje 
 Dĺžka: 
 Rozpätie: 
 Výška: 
 Plocha krídel:

Výkony 
 Maximálna rýchlosť: /h
 Cestovná rýchlosť: /h
 Akčný rádius:  
 Letová výdrž: 6 hodín
 Dostup: 
 Stúpavosť: /s
 Preťaženie: -1,5 - 3G

Caj Chon 2 (CH-2) 
Caj Chon 2 predstavuje mierne vylepšenú verziu Caj Chon 1, ktorá je určená na taktický prieskum.

Caj Chon 3 (CH-3) 
Caj Chon 3 má výrazne prepracovaný drak s kačacími plochami v prednej časti trupu. Dronu chýbajú zvislé chvostové plochy, aké mali verzie CH-1/CH-2, krídla sú však ukončené výraznými wingletmi. Lietadlo má letovú výdrž zvýšenú na 12 hodín a cestovnú rýchlosť na /h. Popri prieskumných úlohách dokáže plniť aj bojové. Vyzbrojený dvomi strelami vzduch-zem AR-1 alebo bombami FT-5 je schopný zasahovať pozemné ciele. Maximálna vzletová hmotnosť lietadla je .

Caj Chon 4 (CH-4) 
Caj Chon 4 už predstavuje lietadlo typu MALE, t.j. dokáže operovať stredných výškach a disponuje veľkou letovou vytrvalosťou. Vývoj tejto verzie sa začal v roku 2010 a dron prvýkrát vzlietol v septembri 2011. Bol exportovaný do Egypta, Saudskej Arábie a Iraku, ale na základe posledných správ z čínskych médií ho zaradilo do služby aj čínske letectvo. Dňa 10. októbra 2015 oznámilo iracké ministerstvo obrany, že uskutočnilo pomocou dronu prvý útok na bojovníkov Islamského štátu.

Caj Chon 4 je veľkosťou porovnateľný s americkým MQ-1 Predator. Dostup lietadla je , maximálny dolet  a maximálna vzletová hmotnosť . CH-4 unesie  zbraní alebo vybavenia spolu so  paliva. Dokáže letieť nepretržite 38 hodín, v prípade maximálneho užitočného zaťaženia je to však len 14 hodín.

80% draku lietadla je vyrobených z kompozitných materiálov. Stroj má celkovú dĺžku  a rozpätie krídel . Pod krídlami sú štyri zbraňové závesníky - dva vonkajšie s nosnosťou  a dva vnútorné s nosnosťou . Lietadlo môže byť vyzbrojené 4 až 6 riadenými strelami AR-1 s laserovým navádzaním alebo bombami FT-9 s družicovým navádzaním.

Elektro-optické vybavenie pozostáva z infračerveného senzora, laserového značkovača a laserového diaľkomeru. CH-4 má taktiež rádiolokátor so syntetickou apertúrou s dosahom . Pozemná riadiaca stanica je prepravovaná nákladným automobilom. Obsluha pozostáva zo štyroch pracovníkov - komunikačného operátora, pilota, operátora zbraní a operátora elektro-optických senzorov.

Caj Chon 5 (CH-5) 
Prototyp lietadla Caj Chon 5 vzlietol prvýkrát v auguste 2015. Verejnosti bol predstavený o rok neskôr na Airshow China 2016. Celý trup je postavený z ľahkých kompozitných materiálov. Lietadlo veľkosťou i tvarom nápadne pripomína americký dron MQ-9 Reaper. Trup je dlhý  a krídla majú rozpätie . Maximálna vzletová hmotnosť stroja je , pričom užitočné zaťaženie je .

Motor s výkonom 330 koní umožňuje lietadlu dosiahnuť maximálnu rýchlosť viac ako /h, pričom jeho cestovná rýchlosť je /h. Lietadlo údajne vydrží vo vzduchu až 60 hodín, čím výrazne prevyšuje aj MQ-9 Reaper ER, ktorého letová výdrž je 42 hodín. Dostup Caj Chon 5 je .

Lietadlo je schopné letieť úplne autonómne po vopred naprogramovanej trase, vrátane vzletu a pristátia. Pracovník pozemnej stanice ho môže prostredníctvom dátovej linky ovládať na vzdialenosť . Pri použití satelitného spojenia je možné tento dosah predĺžiť až na .

Pozri aj 
General Atomics MQ-1 Predator
General Atomics MQ-9 Reaper
Elbit Hermes 900
IAI Heron TP

Referencie 

Bezpilotné vojenské lietadlá